Kenavo deoc'h, gwir Vretoned

Kenavo deoc'h, gwir Vretoned zo ur c'han brezhonek, e brezhoneg Gwened, gant Job er Gléan ha J.-P. en Danteg, ha kanet gant meur a laz-kanañ.
Embannet eo bet evit ar wech kentañ e 1924 en « Un éredenn é Bro-Gwéned. » , Ar Gedour..  E 1949 eo embannet en Kañnamb Bugalé, ul levrig gant Eskopti Gwened.
Embannet eo bet meur a wech goude-se evel e 1957 el levrig Kanomp uhel ma oa anvet "Kenavo" ha netra ken, e daou zoare-skrivañ ar falc'huneg : hini brezhoneg Gwened er bajenn 83, hini brezhoneg KLT war ar bajenn 84.

 Pozioù 
Kanet hon eus a galon vat
En enor d'ar vro, da Zoue
Mall eo skoulmañ kent 'n em guitaat
Gant ur sonenn hor c'harantez

Kenavo deoc'h, gwir Vretoned,
Bleuniañ a ra al levenez
E pep kalon, ouzh he klevet,
Enor deoc'h-c'hwi, ha trugarez

Sonet hon eus, breudeur karet
E'it hadiñ joa, sec'hiñ an daer
Ha deskiñ d'an dasson lâret
Ez eus Bretoned àr an douar

Ez eus àr an douar ur vro gaer
Tud vat ha kalonek enni
Hag he deus taolet he splannder
Àr hent an enor hep fazi

D'ar Vretoned, gloar hag enor da virviken
 Notennoù ha daveennoù 

 Liammoù diavaez 
 Kenavo deoc'h gwir Vretoned kanet gant Eliane Pronost
Rummad:Kanaouennoù brezhonek
Rummad:Kanaouennoù broadelour